CELEX: 62020TN0154
Language: el
Date: 2020-03-19 00:00:00
Title: Υπόθεση T-154/20: Προσφυγή / Αγωγή της 19ης Μαρτίου 2020 — IY κατά Κοινοβουλίου

15.6.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 201/28
            
         
      Προσφυγή / Αγωγή της 19ης Μαρτίου 2020 — IY κατά Κοινοβουλίου
      (Υπόθεση T-154/20)
      (2020/C 201/39)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα/ενάγουσα: IY (εκπρόσωποι: T. Bontinck και A. Guillerme, δικηγόροι)
      
         Καθού/Εναγόμενο: Ευρωπαϊκό Κοινοβούλιο
      
         Αιτήματα
      
      Η προσφεύγουσα/ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την από 4 Ιουλίου 2019 απόφαση περί απολύσεως της προσφεύγουσας/ενάγουσας·
               
            
                  —
               
               
                  να υποχρεώσει το Ευρωπαϊκό Κοινοβούλιο σε καταβολή αποζημιώσεως 20 000 ευρώ για την ικανοποίηση της ηθικής βλάβης που υπέστη η προσφεύγουσα/ενάγουσα·
               
            
                  —
               
               
                  να καταδικάσει το Ευρωπαϊκό Κοινοβούλιο στα δικαστικά έξοδα·
               
            επικουρικώς:
      
                  —
               
               
                  να διαπιστώσει ότι είναι παράνομη η απόφαση περί διαλύσεως της πολιτικής ομάδας ENF (Ευρώπη των Εθνών και της Ελευθερίας)·
               
            
                  —
               
               
                  κατά συνέπεια, να ακυρώσει την από 4 Ιουλίου 2019 απόφαση περί απολύσεως της προσφεύγουσας/ενάγουσας·
               
            
                  —
               
               
                  να υποχρεώσει το Ευρωπαϊκό Κοινοβούλιο σε καταβολή αποζημιώσεως 20 000 ευρώ για την ικανοποίηση της ηθικής βλάβης που υπέστη η προσφεύγουσα/ενάγουσα·
               
            
                  —
               
               
                  να καταδικάσει το Ευρωπαϊκό Κοινοβούλιο στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής/αγωγής η προσφεύγουσα/ενάγουσα προβάλλει πέντε λόγους.
      
                  1.
               
               
                  Με τον πρώτο λόγο προβάλλεται πρόδηλη πλάνη εκτιμήσεως. Η προσφεύγουσα/ενάγουσα εκτιμά ότι η απόφαση περί απολύσεως, η οποία δικαιολογείται αποκλειστικώς από την προβαλλόμενη διάλυση της πολιτικής ομάδας ENF του Ευρωπαϊκού Κοινοβουλίου, πάσχει από πρόδηλη πλάνη εκτιμήσεως.
               
            
                  2.
               
               
                  Με τον δεύτερο λόγο προβάλλεται κατάχρηση εξουσίας, εφόσον το Ευρωπαϊκό Κοινοβούλιο έκανε χρήση των εξουσιών του για να αλλοιώσει ένα απλό μέτρο αλλαγής της ονομασίας μιας πολιτικής ομάδας του Ευρωπαϊκού Κοινοβουλίου εμφανίζοντάς το ως διάλυση πολιτικής ομάδας.
               
            
                  3.
               
               
                  Με τον τρίτο λόγο προβάλλεται προσβολή του δικαιώματος ακροάσεως. Η προσφεύγουσα/ενάγουσα φρονεί ότι δεν τηρήθηκε το δικαίωμά της να ακουστεί προτού ληφθεί οποιαδήποτε απόφαση περί απολύσεως.
               
            
                  4.
               
               
                  Με τον τέταρτο λόγο προβάλλεται παραβίαση της αρχής της ίσης μεταχειρίσεως, καθόσον το Ευρωπαϊκό Κοινοβούλιο εφάρμοσε διαφορετικές διαδικασίες στους υπαλλήλους της φερομένης ως διαλυθείσας πολιτικής ομάδας.
               
            
                  5.
               
               
                  Με τον πέμπτο λόγο προβάλλεται παραβίαση της αρχής της χρηστής διοικήσεως και του καθήκοντος μέριμνας.
               
            Επικουρικώς, η προσφεύγουσα/ενάγουσα προβάλλει το μη σύννομο της αποφάσεως περί διαλύσεως της πολιτικής ομάδας ENF του Ευρωπαϊκού Κοινοβουλίου. Υποστηρίζει ότι εφόσον η απόφαση περί διαλύσεως είναι παράνομη διότι πάσχει από πρόδηλη πλάνη εκτιμήσεως και κατάχρηση εξουσίας, η απόφαση περί απολύσεως που στηρίζεται αποκλειστικώς στη διάλυση αυτή είναι, κατά συνέπεια, παράνομη και πρέπει να ακυρωθεί.